தண்டபாணி சுவாமிகள்
'''தண்டபாணி சுவாமிகள்''' (நவம்பர் 28, 1839 - சூலை 5, 1898) [[தமிழ்நாடு|தமிழ்நாட்டில்]] வாழ்ந்த புலவர் ஆவார்.&lt;ref&gt;{{cite web|url=https://www.hindutamil.in/news/blogs/63821-10-1.html|title=தண்டபாணி சுவாமிகள்﻿ 10}}&lt;/ref&gt; தமிழுக்கும், தமிழிசைக்கும் இலக்கணம் தந்தவர். இவர் '''வண்ணச்சரபம் தண்டபாணி சுவாமிகள், திருப்புகழ்ச் சுவாமிகள், முருகதாச சுவாமிகள்'''&lt;ref&gt;[https://tamilandvedas.com/tag/%E0%AE%AA%E0%AF%81%E0%AE%B2%E0%AE%B5%E0%AE%B0%E0%AF%8D-%E0%AE%AA%E0%AF%81%E0%AE%B0%E0%AE%BE%E0%AE%A3%E0%AE%AE%E0%AF%8D/ 72 தமிழ்க் கவிஞர்களின் சரிதம் தந்த முருகதாஸ் சுவாமிகள்]&lt;/ref&gt; என்றும் அழைக்கப்பட்டவர். இவரது இலக்கண நூல்கள் முன்னோரின் கருத்துக்களோடு முரண்பட்டவை அல்ல. எனினும் பிற இலக்கண ஆசிரியர்களைப் போல முன்னோர் இலக்கண நூற்பாக்களை இவர் எடுத்தாளவில்லை. தமிழ் மொழியின் வளர்ச்சி நிலையைக் கருத்தில் கொண்டு இலக்கணம் பாடியுள்ளார். 19 ஆம் நூற்றாண்டில் [[ஆங்கிலேயர்]] ஏகாதிபத்தியத்தை எதிர்த்து ’ஆங்கிலியர் அந்தாதி’ பாடியவர்.&lt;ref name=&quot;மு. வலவன் &quot;&gt;{{cite book | title=ஆங்கிலியர் அந்தாதி | publisher=முத்தமிழ் அருள்நெறி மன்றம் | year=1985}}&lt;/ref&gt;
 
 == இளமை ==
 [[தமிழ்நாடு|தமிழ்நாட்டில்]], [[திருநெல்வேலி]]யில் நெற்கட்டும் செவ்வல் சிற்றரசிடம் படைத்தலைவராகப் பணியாற்றிய செந்தில்நாயகம் பிள்ளை - பேச்சிமுத்து ஆகியோருக்கு 1839 இல் பிறந்தார். இவரது இயற்பெயர் சங்கரலிங்கம்.&lt;ref name=&quot;முருகதாச சுவாமிகள்&quot;&gt;{{cite book | title=வண்ணச்சரபம் தண்டபாணி சுவாமிகள் வரலாறு | publisher=சிரவை கௌமார சபை வெளியீடு | year=1998 | location=சரவணம்பட்டி,  கோவை.}}&lt;/ref&gt; தந்தையின் நண்பரான சீதாராம நாயுடு என்பவரால் இவருக்கு [[முருகன்]] மீது பக்தி உருவாயிற்று. ஆரம்பக் கல்வியை முடித்த இவர், இளம் வயதிலேயே தமிழில் மிகுந்த புலமை பெற்றார். எட்டு வயதிலேயே கவிதை எழுதும் ஆற்றல் பெற்றார். அந்த வயதில், &quot;பூமி காத்தாள்&quot; என்ற அம்மனுக்கு அப்பெயர் எப்படி அமைந்தது என்ற காரணத்தைக் கூறி, பாடுதற்கு அரிய [[வெண்பா]]வில் அதைப் பாடினார். கவிதை பொழியும் இவருடைய ஆற்றலைக் கண்டு வியந்த சீதாராம நாயுடு இவருக்கு &quot;ஓயா மாரி&quot; என்ற சிறப்புப் பெயரைச் சூட்டி மகிழ்ந்தார். தனது பதின்மூன்று வயதில் ’[[வண்ணம்]]’ என்ற சந்தப்பா பாடுவதில் வல்லமை பெற்றிருந்ததால் வண்ணச்சரபம் என்றும், முருகன் புகழ் பாடியதால் இவர் &quot;முருகதாசர்&quot; என்றும் அழைக்கப்பட்டார். இவர் முருகனின் [[திருப்புகழ்|திருப்புகழை]] விரும்பிப் பாடிக்கொண்டே இருந்ததால் &quot;திருப்புகழ்ச் சுவாமிகள்&quot; என்றும் சிறப்பிக்கப்பட்டார். அரையில் கௌபீனமும், கையில் தண்டமும் கொண்டிருந்ததால் தண்டபாணி சுவாமிகள் என்றும் அழைக்கப்பட்டார்.&lt;ref name=&quot;கனல் மைந்தன்&quot;&gt;{{cite book | title=விடுதலை வேள்வியில் தமிழகம் | publisher=மனிதம் பதிப்பகம் | authorlink=வண்ணச்சரபம் தண்டபாணி சுவாமிகள் | year=2012 | pages=117 - 122}}&lt;/ref&gt;
 
 [[அவிநாசி]] முதல் [[வேளூர்]] வரையிலான 218 ஊர்களுக்கும், [[கேரளம்]] மற்றும் [[இலங்கை]]க்கும் இவர் சென்றுள்ளார்.
 
 == இயற்றிய நூல்கள் ==
 {{விக்கிமூலம்|திருவான்மியூர்ச் சிவபெருமான் பதிகம்}}
 தண்டபாணி சுவாமிகள் ‘சர்வதாரணி’ எனும் எழுத்தாணி மூலம் பனையோலையில் படைத்த பாடல்கள் பலவாகும். இவர் பாடிய '''தமிழிசைப் பாடல்கள்''' ஒரு லட்சத்துக்கு மேற்பட்டவை. அவற்றில் பாதி பாடல்களுக்கு மேல் இவராலேயே கிழித்தெறியப்பட்டன. எஞ்சியுள்ளவை 50 ஆயிரம் பாடல்கள். 
 
 *''குருபர தத்துவம்'' என்ற பெயரில் தன் வரலாற்று நூலை எழுதினார். இது 1,240 விருத்தப்பாக்களால் ஆனது.
 *''[[புலவர் புராணம் (தண்டபாணி சுவாமிகள்)|புலவர் புராணம்]]'' என்ற பெயரில் 72 புலவர்களின் வாழ்க்கை வரலாற்றை எழுதினார். இது மூவாயிரம் பாடல்களைக் கொண்டதாகும்.
 *''அருணகிரிநாதசுவாமிகள் புராணம்'' என்ற பெயரில் [[அருணகிரிநாதர்]] வரலாற்றை எழுதினார்.
 *வைணவப் பெரியார்களான பெரியாழ்வார், குலசேகராழ்வார், ஆண்டாள் முதலியவர்களை உயர்வாகப் பாடியுள்ளார். பழந்தமிழ்ப் புலவர்கள் மற்றும் ஒளவையாரையும், திருவள்ளுவரையும் பலவாறு போற்றியுள்ளார்.
 
 தமிழைத் துதிக்கும் பின்வரும் நூல்களை இயற்றினார்:
 * ''முத்தமிழ்ப் பாமாலை''
 * ''தமிழ்த் துதிப் பதிகம்''
 * ''தமிழலங்காரம்''
 
 === நூல்கள் ===
 * திருவரங்கத் திருவாயிரம்
 * சடகோபர் சதகத்தந்தாதி
 * பெருமாளந்தாதி
 
 === தோத்திரப் பாடல்கள் ===
 * அறுசமயக் கடவுள்கட்கு ஆயிரம் ஆயிரமாக ஆறாயிரம் பாடல்கள்
 
 === வரலாற்று நூல்கள் ===
 * புலவர் புராணம்
 * திருமாவாத்தூர் தலபுராணம்
 * [[அருணகிரிநாதர் புராணம் https://archive.org/details/arunagirinathar-puranam]]
 
 === இலக்கண நூல்கள் ===
 * [[அறுவகை இலக்கணம்]]
 * ஏழாம் இலக்கணம்
 * [[வண்ணத்தியல்பு]]
 
 === நாடக நூல் ===
 * முசுகுந்த நாடகம்
 
 === நீதி நூல் ===
 * மனுநெறித் திருநூல்
 * நான்குநூல்
 
 === சமூக நூல் ===
 * ஆங்கிலியர் அந்தாதி
 
 === பிற ===
 * கௌமார முறைமை
 * தியானாநுபூதி
 * சத்திய வாகசம்(உரைநடை நூல்)
 
 தமிழில் வழிபாடு செய்யவேண்டும் என்னும் கருத்துடைய இவர் தமிழ்ச்சுவை அறியாத் தெய்வம் உளதெனின் அது பேய் எனப் பாடுகிறார். &lt;ref&gt;தமிழ்ச்சுவை அறியாத் தெய்வம் உளதெனில் அஃது உணர், அலகையின் தாழ்வு எனல்&lt;/ref&gt;
 
 == இசை ==
 [[தமிழிசை வளர்ச்சி]]யில் இவருக்குத் தனி இடம் உண்டு. [[தியாகராஜர்|தியாகராசர்]], [[முத்துசுவாமி தீட்சிதர்]], [[சியாமா சாஸ்திரிகள்]] முதலானோர் [[தெலுங்கு|தெலுங்கிலும்]], [[சமசுகிருதம்|சமற்கிருதத்திலும்]] [[கர்நாடக இசை]]யை வளர்த்துப் பாடப்பட்டுவந்த காலத்தில் இவர் தமிழில் வண்ணம் பாடியும், வண்ணத்தியல்பு என்னும் இலக்கணநூல் யாத்தும் தமிழிசைக்கு உயிரூட்டினார்.&lt;ref name=dm/&gt;
 
 ==சொல்லாய்வு==
 தமிழ்ச்சொல் &quot;புகல்&quot; என்பது [[இந்தி]]யில் &quot;போல்&quot; என்று மருவிவிட்டது என்றார். அதை, &quot;புகல் எனும் சொல்லினைப் போல் எனச் சொல்லுதல் போல்இகல் இந்துத்தானியும் பலசொல செந்தமிழிற் கொண்டு இயம்புகின்றார்&quot; என்று பாடினார்.&lt;ref name=dm&gt;[http://www.dinamani.com/edition/story.aspx?SectionName=EditorialArticles&amp;artid=115374&amp;SectionID=133&amp;MainSectionID=0&amp;SEO=&amp;Title=வண்ணச்சரபம்+தண்டபாணி+சுவாமிகள் வண்ணச்சரபம் தண்டபாணி சுவாமிகள்]{{Dead link|date=அக்டோபர் 2021 |bot=InternetArchiveBot }}, முனைவர் மலையமான், [[தினமணி]] இதழ், ஆகஸ்டு 30, 2009&lt;/ref&gt;
 
 == இலக்கண ஆய்வு ==
 எழுத்து, சொல், பொருள், யாப்பு, அணி என்ற தமிழின் [[தமிழ் இலக்கணம்|ஐந்திலக்கணத்தை]] விட புலமைக்கு இலக்கணம் கூறும் ஆறாம் இலக்கணத்தை இவர் கற்பித்தார். சிற்றிலக்கியங்களில் முன்னிலை நாட்டம், மஞ்சரி, ஆயிரம், முறைமை, விஜயம், நூல், சூத்திரம் என்ற புதுமை இலக்கிய வகைகளை வழங்கினார்.&lt;ref name=dm/&gt;
 
 == இவர் பழகிய பெரியோர்கள் ==
 * [[ஆறுமுக நாவலர்]]
 * [[மீனாட்சிசுந்தரம் பிள்ளை]]
 * [[காஞ்சிபுரம் மகாவித்துவான் சபாபதி முதலியார்]]
 * [[பூண்டி அரங்கநாத முதலியார்]]
 * [[வள்ளலார்|இராமலிங்க சுவாமிகள்]]
 * [[வீர. லெ. சிந்நயச் செட்டியார்|வீர.லெ.சிந்நயச் செட்டியார்]]
 
 == புரட்சிக் கருத்துக்கள் ==
 இல்லறத்தை மேன்மையுடையது என்றார். பெண்மையை உயர்த்திக் கூறி, பெண் உரிமைக்குக் குரல் கொடுத்த இவர், பெண்களுக்குக் கல்வி கற்பிக்க வேண்டும் என்பதை வலியுறுத்தினார். பெண் கல்வி மறுப்பவர்களை, &quot;நாரியரும் கற்கை நலம் என்று உரைக்குநரைப் பாரில் இகழ்வார் பலர்&quot; என்று கூறி மனம் வருந்தினார். கணவனை இழந்த பெண் மறுமணம் புரிந்து கொள்ளலாம் என்ற புரட்சிகரமான கருத்தைக் கூறியுள்ளார் தண்டபாணி சுவாமிகள்.&lt;ref name=dm/&gt;
 
 தண்டபாணி சுவாமிகள், இம்மண்ணை ஆங்கிலேயர் ஆண்டு வருவதைக் கண்டு, அந்நியர் ஆட்சியை எதிர்த்துக் குரல் கொடுத்து,
 
 :&quot;நிரைபடப் பசு அனந்தம் கொன்று தினும்
 :நீசர் குடை நிழலில் வெம்பித்
 :தரைமகள் அழும் துயர் சகிக்கிலேன்&quot; என்று பாடினார்.&lt;ref name=dm/&gt;
 
 == இறுதிக் காலம் ==
 இறுதிக் காலத்தில் அரிசி உணவைத் தவிர்த்து பயறு உணவுகளை உட்கொண்டார். கடும் தவத்தால் இவரது உடலில் வெப்பம் மிகுதியாகி, உடல்நிலை மிகவும் பாதிக்கப்பட்டு 1898 ஆம் ஆண்டு இறந்தார்.&lt;ref name=dm/&gt;
 
 == உசாத்துணைகளும் குறிப்புகளும் ==
 {{Reflist}}
 
 * புலவர் இரா இளங்குமரன் எழுதிய ;இலக்கண வரலாறு' என்னும் நூலை மேற்கோள் காட்டி எழுதப்பட்ட முனைவர் ச.வே. சுப்பிரமணியன் குறிப்புரை ''தமிழ் இலக்கண நூல்கள்'' 2007, பக்கம் 724, நூல்
 
 {{அண்ணாமலையார் கோயில்}}
 
 [[பகுப்பு:தமிழறிஞர்கள்]]
 [[பகுப்பு:தமிழ்ப் புலவர்கள்]]
 [[பகுப்பு:1898 இறப்புகள்]]